**LEK1** - записа тук е името на категорията с въпроси (ако трябва банката да е разделена на категории – отделни лекции, модули и т.н.), напр. LEK1, LEK2.. като се спазват изискванията:

1. Описват се всички въпроси в категорията, като веднага след въпроса се изписват възможните твърдения. **Техният брой не може да бъде повече от осем!**
2. Всеки въпрос в категорията или твърдение към него трябва да бъде един параграф (завършва с клавиш Enter). Ако във въпроса или твърдението трябва да има нов ред, то за тази цел се поставя управляващия таг <br> (виж примерите по-долу)
3. Между отделните въпроси от категорията **задължително се оставя само по един празен ред,** както е показано в примерите по-долу.
4. **Не се допуска автоматична номерация** **и използване на специални символи**, като например табулатори, ръчен край на реда и други.
5. Записването на твърденията става точно по описания в примерите по-долу начин, или започват с малка буква следвана от затваряща скоба, интервал, текст на твърдението и **задължително клавиш Enter.**
6. За верните твърдения, в края се поставя знак (\*), както е показано в примера по-долу.
7. Тестовете се интегрират в СЕДО и се генерират автоматично, като за целта е нужно да се посочат настройките на теста, от кои категории включва въпроси и по колко въпроса, както е посочено в таблиците в края на този примерен формуляр.
8. Възможно е да има формули, картини и други символи, но те трябва да се правят с допълнително редактиране в СЕДО, което може да стане след интегриране на теста. Допълнителното редактиране се извършва от преподавателя (контактното лице) след проведено кратко обучение за използване на вградения в СЕДО редактор. Примери:

1. Според теоретични източници информацията се определя като:

а) средство за намаляване (сваляне) на неопределеността\*

б) логически формат на всички символи от определен поток

в) фиксирана форма на използваните информационни методи

г) основен компонент във всички системи за управление\*

д) теоретични постановки на включените управленски процеси

е) връзка между биологични и химични справочни среди

ж) означение на съдържанието на получаваните сигнали\*

2. Взаимно изключващи се двойки от стойности (противоположности), например

Топло/Студено

Светло/Тъмно

Включено/Изключено

могат да се използват за представяне на логически променливи:

а) вярно\*

б) невярно

Въпрос №2 по-горе е зададен на пет реда, но преминаването на нов ред за генериране на теста е недопустимо да става с клавиш Enter, Shift + Enter или друго. В този случай трябва да се използва HTML тага <br> - така, както е показано по-долу:

2. Взаимно изключващи се двойки от стойности (противоположности), например:<br> Топло/Студено<br>Светло/Тъмно<br>Включено/Изключено<br>могат да се използват за представяне на логически променливи:

а) вярно\*

б) невярно

………………………………..………………..……..

Тагове следва да се използват и в други подобни случаи. Например, ако в текстовете на въпросите (твърденията) има израз Еp Нj то това трябва да се запише с тагове, а именно E<sup>p</sup>H<sub>j</sub> и други подобни случаи, ако има такива..

**LEK2 – това е името на следващ тест (категория) и т.н.**

1. В състава на информацията са включени следните компоненти:

а) сигналите, които нямат физически смисъл и представяне

б) всички сигнали, които са материален носител на съобщението\*

в) честотите на аналоговия сигнал за определен интервал от време

……………………………………………………………………..

Пример за тестовете в учебната дисциплина (описват се от преподавателите)с

|  |  |
| --- | --- |
| **Име на теста** | **Използвани категории (име) и брой на случайно генерираните от тях въпроси** |
| Контролен тест към Лекция № 1 | LEK1 – по 15 въпроса от категорията |
| Контролен тест към Лекция № 2 | LEK2 – по 10 въпроса от категорията |
| **……………………** | **………………………………………………….** |
| Тест за самостоятелна подготовка | LEK1 - 3, LEK2 – 3, LEK3 – 5 и т.н**……………………….** |
| Тест за семестриален изпит | LEK1 - 4, LEK2 – 3, LEK3 – 5 и т.н**……………………….** |

Настройки на тестовете в учебната дисциплина
(назначават се от преподавателите и се описват всички тестове, така както е посочено например за категорията LEK1 в примерната таблица по-долу)

**Контролен тест към Лекция № 1 (LEK1)**

|  |  |
| --- | --- |
| Време за отваряне на теста | Всеки ден от 06.07 до 10.07.20 г вкл. в 09.00 ч. |
| Време за затваряне на теста | 09.30 ч. |
| Време за решаване на теста | 20 минути |
| Брой разрешени опити за теста | Само 1 |
| Парола за достъп до теста\* | IZPIT2020 |
| Да се показва ли вярно/грешно избрано (да/не) | Не |
| Да показва ли всички верни (да/не) | Не |

**Назначената скала за оценяване** се посочва в таблицата, както е показано в примера по-долу и тя **е една за** **цялата дисциплина.** В рамките на една учебна дисциплина не може да има различни скали, ако тестовете например са повече от един!

**Скалата** силно зависи от броя на верните твърдения – само едно или повече от едно твърдение и **е въпрос на експертна преценка от страна на преподавателя!**

Експертният ни опит във времето показа, че за тестове, в които има само едно вярно твърдение, оценката среден е добре да бъде около 60%, следвана от другите

При въпроси с повече от едно вярно твърдение (има отрицателно точкуване) е добре оценката среден да бъде около 40%, следвана от другите.

Пример на скала при само едно вярно твърдение:

|  |  |
| --- | --- |
| **Тежест на оценката, поставяна от СЕДО** | **Оценка** |
| 90 – 100 % | 6.00 |
| 79 – 89 % | 5.00 |
| 68 – 78 % | 4.00 |
| 55 – 67 % | 3.00 |
| 0 – 49 % | 2.00 |

\* Паролата може да се използва за тестове, по които се провежда сем. изпит. В този случай тестът е достъпен само след въвеждане на зададената парола от страна на обучаемия